नाटककरै ने इस रचना दे राहें, स्हाड़े सामनै जिस समस्या गी रक्खेया ऐ—ओ ऐ लामें (लड़ाइयें) दा मनुक्खें दी जीवन संस्कृति पर होने आला माड़ा असर। युद्ध जिस चाली दा बातावरण पेदा करी दिन्दा ऐ ओदे करी, समाज दे अन्दर ते बाहर केईं नोखियां समस्यां खड़ियां होई जन्दियां न, जिन्दे च केई पुराने आस्था-आदर्श मरी मिटी जन्दे न ते हत्था ते विद्रोह दे उस हेल्ला चा नमें आस्था-आदर्श उस्सदी ओन्दे न। ए दोऐ पहलू इस नाटकै गी पढियै तुन्दे सामनै परतक्ख होई जांगन।